Rozhodnutie Komisie
z 26. apríla 2004,
ktorým sa schvaľujú pohotovostné plány na kontrolu vtáčej chrípky a pseudomoru hydiny
[oznámené pod číslom K(2004) 1517]
(Text s významom pre EHP)
(2004/402/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jej článok 2 ods. 3,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jej článok 21,
so zreteľom na smernicu Rady 92/40/EHS z 19. mája 1992, ktorou sa zavádzajú opatrenia spoločenstva na kontrolu vtáčej chrípky [1], a najmä na jej článok 17 ods. 4,
so zreteľom na smernicu Rady 92/66/EHS zo 14. júla 1992, ktorou sa zavádzajú opatrenia spoločenstva na kontrolu pseudomoru hydiny [2], a najmä na článok 21 ods. 4 druhý pododstavec,
keďže:
(1) Rozhodnutím Komisie 2004/102/ES z 26. januára 2004, ktorým sa schvaľujú pohotovostné plány na kontrolu vtáčej chrípky a pseudomoru hydiny [3], boli schválené pohotovostné plány existujúcich členských štátov.
(2) Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko predložili pohotovostné plány na kontrolu vtáčej chrípky a pseudomoru hydiny na schválenie.
(3) Tieto pohotovostné plány spĺňajú kritériá ustanovené v smerniciach 92/40/EHS a 92/66/EHS a umožňujú dosiahnuť požadované ciele za predpokladu, že budú pravidelne aktualizované a efektívne vykonané.
(4) Plány predložené novými členskými štátmi by preto mali byť schválené. V záujme jasnosti by mali byť pohotovostné plány existujúcich členských štátov tiež schválené v tomto rozhodnutí.
(5) Rozhodnutie 2004/102/ES by preto malo byť zrušené a nahradené týmto rozhodnutím.
(6) Opatrenia tohoto rozhodnutia sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
1. Pohotovostné plány na kontrolu vtáčej chrípky a pseudomoru hydiny predložené existujúcimi členskými štátmi, ktoré sú uvedené v prílohe, sa schvaľujú.
2. Pohotovostné plány na kontrolu vtáčej chrípky a pseudomoru hydiny predložené novými členskými štátmi, ktoré sú uvedené v prílohe, sa schvaľujú.
Článok 2
Ustanovenie článku 1 ods. 2 nadobúda účinnosť s výhradou a odo dňa vstupu do platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska.
Článok 3
Rozhodnutie 2004/102/ES sa zrušuje.
Článok 4
Toto rozhodnutie je adresované členským štátom.
V Bruseli 26. apríla 2004